मैदान सामान्य से छोटा होता है, इंग्लैंड में इसके 600+ क्लब; अगस्त में वर्ल्ड कप होगा
फुटबॉल के बारे में सोचते हुए हम अक्सर भागते-दौड़ते खिलाड़ियों की कल्पना करते हैं। हालांकि, इंग्लैंड में ईजाद हुए नए किस्म के फुटबॉल ने लोगों का नजरिया बदल दिया है। साल 2011 में इंग्लैंड में वॉकिंग फुटबॉल नाम के खेल की शुरुआत हुई। फुटबॉल सेWalking Football Running is Illegal England 600 Plus Clubs
फुटबॉल के बारे में सोचते हुए हम अक्सर भागते-दौड़ते खिलाड़ियों की कल्पना करते हैं। हालांकि, इंग्लैंड में ईजाद हुए नए किस्म के फुटबॉल ने लोगों का नजरिया बदल दिया है। साल 2011 में इंग्लैंड में वॉकिंग फुटबॉल नाम के खेल की शुरुआत हुई। फुटबॉल से अलग होकर भी ये खेल पूरी तरह फुटबॉल से जुदा नहीं है। वॉकिंग फुटबॉल में खिलाड़ियों को जीतने के लिए भागना नहीं होता है, बल्कि वो पूरे गेम के दौरान चलते हुए फुटबॉल खेलते हैं।
दौड़ नहीं सकते थे तो वॉकिंग फुटबॉल शुरू की
गैरी क्लार्क 7 साल की उम्र से फुटबॉल खेल रहे थे। 48 साल की उम्र में उन्हें घुटने का ऑपरेशन करवाना पड़ा। डॉक्टर से फुटबॉल में वापसी की बात करते हुए उन्हें पता चला कि वो अब कभी फुटबॉल नहीं खेल पाएंगे। हालांकि, अब वो वॉकिंग फुटबॉल खेल रहे हैं।
इंग्लैंड में 600 से ज्यादा क्लब
वॉकिंग फुटबॉल के अकेले इंग्लैंड में ही 600+ क्लब हैं। इसके नियम के अनुसार, कोई भी खिलाड़ी मैच के दौरान भाग नहीं सकता और न ही जॉगिंग कर सकता है। पूरे मैच के दौरान उनका एक पैर जमीन पर रहना आवश्यक है। इसका मैदान भी सामान्य मैदान से छोटा होता है। इस खेल से खिलाड़ियों ने कई किलो वजन घटाया है। एक रिपोर्ट के अनुसार, 12 हफ्ते वॉकिंग फुटबॉल खेलने से वृद्ध खिलाड़ियों में बॉडी मास और बॉडी फैट कम हुआ है।
अगस्त में होगा वॉकिंग फुटबॉल का 'वर्ल्ड नेशंस कप' 
इंग्लैंड में अगले महीने अगस्त में वॉकिंग फुटबॉल का 'वर्ल्ड नेशंस कप' होगा। डर्बी शहर के सैंट जॉर्ज पार्क स्टेडियम में सभी मैच खेले जाएंगे। टूर्नामेंट में 40 टीमें हिस्सा लेंगी। 20 टीमें 50 से ज्यादा उम्र सीमा वाले ग्रुप और 20 टीमें 60 से ज्यादा उम्र सीमा वाले ग्रुप में रहेंगी। शेड्यूल अब तक जारी नहीं किया गया।
टूर्नामेंट के लिए देशों के रजिस्ट्रेशन FIWFA की ऑफिशियल वेबसाइट पर जारी है। हर देश दोनों एज ग्रुप कैटेगरी में एक-एक टीम ही उतार सकता है। अब तक 40 देशों ने टूर्नामेंट के लिए रजिस्ट्रेशन करा लिया है। ये देश क्वालिफायर स्टेज पार कर मुख्य टूर्नामेंट में उतरेंगे।